Նատալյա Սաց

Նատալյա Իլյինիչնա Սաց (), սովետական ռեժիսոր, թատերական գործիչ։ ԽՍՀՄ ժողովրդական արտիստուհի (1975)։ Կոմպոզիտոր Ի․ Ա․ Սացի դուստրը։

Կենսագրություն 
Ավարտել է Ա․ Ն․ Սկրյաբինի անվան երաժշտական տեխնիկումը (1917) և Թատերարվեստի պետական ինստիտուտի թատերագիտական բաժինը (1953)։ Մանկական առաջին մշտական թատրոնի նախաձեռնողը (Մոսսովետի մանկական թատրոն, 1918), մանկական երաժշտական արվեստի ակտիվ պրոպագանդողներից։

1921-1936 թվականներին եղել է Մոսկվայի մանկական թատրոնի (1936 թվականից՝ Կենտրոնական մանկական թատրոն) տնօրենը և գեղարվեստական ղեկավարը։ 1964 թվականից գլխավորում է Մոսկվայի մանկական երաժշտական թատրոնը (բացվել է 1965 թվականին)։ Մեծ ներդրում ունի մանկական թատրոնի և մանուկների գեղարվեստական դաստիարակության զարգացման գործում։ Պիեսների, մանկական օպերաների և բալետների լիբրետոների, երաժշտական դաստիարակության հարցերի մասին գրքերի, հոդվածների հեղինակ է։ Արժանացել է ԽՍՀՄ պետական (1972), Լենինյան (1982) մրցանակների։ Պարգևատրվել է 3 շքանշանով։

Ծանոթագրություններ 

Խորհրդային կինոռեժիսորներ
ԽՍՀՄ ժողովրդական արտիստներ
ԽՍՀՄ Պետական մրցանակի դափնեկիրներ
ԽՍՀՄ գրողների միության անդամներ
Ռուս կին գրողներ
Խորհրդային դրամատուրգներ
20-րդ դարի կին գրողներ
Նովոդևիչյան գերեզմանատանը թաղվածներ
Կոմունիստ կին գրողներ
Արվեստագիտության թեկնածուներ
Կին դրամատուրգներ
Ռուսաստանի հրեաներ
Ռուս թատերական գործիչներ
Ռուս հրապարակախոսներ